Source: http://poltsamaa.edu.ee/index.php?page=357
Timestamp: 2018-03-23 18:56:18+00:00
Document Index: 5195806

Matched Legal Cases: ['§ 2', '§ 9', '§ 7', '§ 9', '§ 7', '§ 48', '§ 49', '§ 3', '§ 4', '§ 5', '§ 24', '§ 5', '§ 6', '§ 8', '§ 28', '§ 9', '§ 10', '§ 11']

Vastuvõtt » Õppetöö » Main menu » Põltsamaa Ühisgümnaasium
direktori kk
nr 1.2/3
Õpilase Põltsamaa Ühisgümnaasiumisse vastuvõtmise üldised
tingimused ja kord ning koolist väljaarvamise kord
(2) Hariduslike erivajadustega õpilaste klassi või rühma vastuvõtmise või üleviimise ning klassist või rühmast väljaarvamise tingimused ja kord sätestatakse Põltsamaa Ühisgümnaasiumi hariduslike erivajadustega õpilaste õppe korraldamise korras.
§ 2. Taotlus isiku vastuvõtmiseks 1. klassi
(1) 1. klassi võetakse õpilasi, kes on jooksva aasta 1. oktoobriks saanud seitsmeaastaseks. (PGS § 9 lg 2)
(2) Vanema taotlusel võetakse 1. klassi vastu koolikohustuslikust east nooremaid lapsi, kui nõustamiskomisjon või lasteasutus, kus laps käib, on hinnanud lapse koolivalmidust ja soovitanud kooli õppima asumist ning vanem on valla- või linnavalitsust õppima asumise soovist teavitanud enne käimasoleva aasta 1. maid. Kui vanem teavitab valla- või linnavalitsust õppima asumise soovist pärast käimasoleva aasta 1. maid, võib elukohajärgne kool võtta selle lapse õpilaseks vastu vaba õppekoha olemasolul koolis. (PGS § 7 lg 5)
(3) 1. klassis võib direktor käskkirja alusel avada piisava arvu õpilaste olemasolul 2 õppesuunda: üld-aineõpetusliku õppesuuna ja Gaia hariduse õppesuuna.
1. klasside avamisel lähtub direktor konkreetse õppeaasta õpilaste üldarvust ja rahalistest ressurssidest.
3.1. Üld-aineõpetuslikul õppesuunal õpitakse 1. kooliastmel süvendatult matemaatikat, inglise keelt (alates 2. klassist), loodusõpetust, eesti keelt, lisaks robootikat, malet ja liiklust.
1. ja 2. klassis on õppetöö korraldamise aluseks valdavalt üldõpetuslik lähenemine, millest tulenevalt on õppimisprotsess kavandatud teemade kaupa ning ainetevahelise lõiminguna. Teemad võivad olla aineteülesed (nt väärtuskasvatusteemad, suvest kooli, kes me oleme, jõuluootus, aeg, minevik, jne) kui ka konkreetsemad, sageli loodusest lähtuvad teemad (nt sügis pargis, veeringlus, lemmikloomad jne.) Samm-sammult minnakse üle aineõpetuslikule õppeviisile sõltuvalt õpilaste ettevalmistusest ja valmisolekust riiklikus õppekavas nõutud õpiväljundite saavutamiseks.
Lisaks ainealastele õpitulemustele keskendutakse laste pädevuste ja oskuste, sh õpioskuste, meeskonnatööoskuse, analüüsi- ja esinemisoskuse arendamisele. Õppetöö ja seda toetava mitmekesise huvitegevusega taotletakse, et õpilane peab lugu oma perekonnast, klassikaaslastest, koolist, kodumaast; on viisakas ja sõbralik; oskab vältida ohtlikke olukordi, kutsuda abi, ohutult liigelda; täidab lubadusi; hoiab loodust; oskab kasutada lihtsamaid arvutiprogramme.
3.2 Gaia hariduse õppesuunal õpitakse riikliku õppekava alusel rõhuasetusega loodusõpetusel ja pärimuskultuuril. Esimesest klassis alustatakse inglise keele õppimist. Õpitakse praktiliste tegevuste kaudu, tähtsustatakse õuesõpet ja projektõpet. Lisaks õpitakse robootikat, osaletakse mudislaskoori ja rahvatantsurühma töös. Lapse arengut toetavad ka lastejooga ja liikumisring.
Kuna Gaia haridus põhineb inimese ja looduse harmoonilise kooseksisteerimise põhimõtetel, millele viitab ka nimi Gaia (kreeka keeles Maa), on õppetöö läbiviimisel rõhuasetus jätkusuutliku arengu teemadel, järgitakse Eesti rahvakalendri traditsioone, tutvustatakse erinevate kultuuride ning religioonide tavasid ning antakse lapsele võimalus tundma õppida, väärtustada ning austada maailma mitmepalgelisust.
Peamised väärtuspõhimõtted kajastuvad skeemis: Mina = Maailm ja Vabadus = Vastutus, s.t, et õpetus toetab sellise inimese kujunemist, kes tunnetab end Maa (Gaia) kodanikuna. Inimene on oma valikutes alati ja tingimusteta vaba, kuid selle vabadusega kaasneb vastutus nii enda kui Maa eest.
(4) Esimesse klassi vastuvõtmiseks esitab vanem p 1 kehtestatud vormis kooli kantseleisse (võib esitada ka digitaalselt info@poltsamaa.edu.ee ) alates 2.märtsist kuni 16.märtsini taotluse, märkides ühtlasi ära õppesuuna. Hiljemalt 20. augustiks lisab vanem järgmised dokumendid :
sisseastuja isikut tõendava dokumendi (sünnitunnistuse või -tõendi) ametlikult kinnitatud ärakirja;
vanema isikut tõendava dokumendi ametlikult kinnitatud ärakirja;
ametlikult kinnitatud väljavõtte õpilase tervisekaardist selle olemasolu;
koolivalmiduskaardi, mille väljastab lasteaed, kus laps läbis lasteasutuse õppekava/tõend alushariduse õppekava läbimise kohta;
õpilaspiletipildi, kui vanem taotleb õpilaspiletit.
(4) Sisseastuja ja vanema isikut tõendavast dokumendist saab ärakirja ametlikult kinnitada kooli sekretäri juures, kes vormistab originaaldokumendi põhjal ametlikult kinnitatud ärakirja.
(5) Vanem ei pea taotlusele lisama enda isikut tõendavat dokumenti digitaalallkirjaga kinnitatud taotluse esitamise korral.
(6) Taotluse vorm on kättesaadav kooli veebilehel: www.poltsamaa.edu.ee/dokumendid/blanketid
(7) Kool lähtub esimesete klasside komplekteerimisel lisaks p 3 esitatud põhimõtetele ka taotluste laekumise järjekorrast ning poiste ja tüdrukute arvu tasakaalust. Võimaluse korral arvestame ühe nn pinginaabri valiku soovi, kui see on taotlusele märgitud.
(8) Märtsis ja aprillis toimuvad koolieelikutele ja nende vanematele kooliga tutvumise päevad. Täiendav info edastatakse kooli kodulehel.
(9) Lapsevanem (eestkostja) võib taotleda Jõgevamaa Nõustamiskomisjonilt lapse koolikohustuse täitmise edasilükkamist ühe õppeaasta võrra. Koolikohustuse täitmise edasilükkamise aluseks on lapse tervise seisund. Lapsevanem (eestkostja) saab nõustamiskomisjonile esitada avaldust alates jooksva aasta 1. märtsist. Lõpliku otsuse lapse koolikohustuse täitmise edasilükkamise kohta teeb nõustamiskomisjon hiljemalt 31. augustiks. (PGS § 9 lg 3; Koolikohustuse täitmise edasilükkamise tingimused ja kord. Sotsiaalministri 12. augusti 2010. a määrus nr 49 )
(10) Põltsamaa Ühisgümnaasium võimaldab teatud erivajadustega õpilastel õppida elukohajärgses koolis haridus- ja teadusministri kehtestatud tingimustel. Vastavate tingimuste puudumisel korraldab õpet tulenevalt õpilase hariduslikust erivajadusest õpilase elukohajärgne vald või linn nõustamiskomisjoni soovituste kohaselt. (EHS § 7, PGS § 48, § 49).
§ 3. Taotlus isiku vastuvõtmiseks põhikooli klassidesse (2.–9. klass)
(1) Põhikooli klassi vastuvõtmiseks esitab vanem taotluse lisas 2 kehtestatud vormis kooli kantseleisse, millele lisab:
direktori allkirja ja kooli pitseriga kinnitatud klassitunnistuse ning hinnetelehe jooksva õppeveerandi hinnetega, kui õpilane on eelmisest koolist arvatud välja õppeveerandi kestel;
(2) Sisseastuja, kes on eelnevad õpingud läbinud välisriigis, lisab taotlusele välisriigi õppeasutuses omandatud haridust või läbitud õpet tõendava dokumendi või selle ametlikult kinnitatud ärakirja.
(3) Sisseastuja ja vanema isikut tõendavast dokumendist saab ärakirja ametlikult kinnitada kooli sekretäri juures, kes vormistab originaaldokumendi põhjal ametlikult kinnitatud ärakirja.
(5) Taotluse vorm on kättesaadav kooli veebilehel: www.poltsamaa.edu.ee/dokumendid/blanketid
(8) Välisriigi õppeasutusest tulnud õpilane, kes on enne välisriiki asumist õppinud Eesti koolis ning soovib jätkata põhihariduse omandamist Eestis, asub õppima sama kooli vastavas klassis, kus ta välisriigi õppeasutuses õppimise aega arvestades õpiks juhul, kui ta oleks õpinguid jätkanud Eestis ning oleks iga õppeaasta järel viidud üle järgmisse klassi. Õpilase või piiratud teovõimega õpilase puhul vanema taotlusel võib õpilane vajadusel jätkata õpinguid madalamas klassis.
§ 4. Taotlus isiku vastuvõtmiseks gümnaasiumi 10. klassi
(1)Taotluse vormi ( vt www.poltsamaa.edu.ee ) kooli direktori nimele esitab 10. klassi sisseastuja kooli sekretärile 1. maiks.
(2) Õpilane, kes arvati nimekirja, esitab 27. juuniks kooli kantseleisse (Veski 5) § 5 nimetatud dokumendid.
(3) Kool võib õpilaste avalduste alusel avada viis õppesuunda. Kõikides suundades õpitakse riikliku õppekava kohustuslikke aineid etteantud mahus.
Põltsamaa Ühisgümnaasiumis on 2014/2015. õppeaastast lisaks heale akadeemilisele haridusele võimalik omandada koostöös Tartu Kutsehariduskeskusega IT-süsteemide spetsialisti või ärijuhtimise eelkutseõppe tunnistus.
Küberkaitse õppesuuna õppeainete õpetamisel teeb kool koostööd Kaitseväe Küberkaitse Üksuse, Kaitseväe Jõgeva Maleva, Riigi Infosüsteemide Ameti, Kaitseministeeriumi, NATO küberkaitsekoostöö keskusega, Tartu Ülikooliga ning Tallinna Polütehnikumiga, kelle spetsialistid käivad ka koolis tunde läbi viimas.
Infotehnoloogia, majandus-ettevõtlussuuna ja küberkaitse õppesuuna praktilised eksamid võrdsustatakse gümnaasiumi kohustusliku koolieksamiga.
Põltsamaa Ühisgümnaasiumis on järgmised õppesuunad:
1.Küberkaitse õppesuund: lisaks põhiainetele on õppekavas järgmised õppesuuna kurused: riigikaitse (teooreetiline ja praktiline kurus), robootika ja programmeerimine, tekstitöötlus ja tabelarvutus, joonestamine ja 3D- modelleerimine, erialane inglise keel (e-kursus) ning küberkitse 4 kursust: infoühiskond, turvalise võrgunduse alused, digiturvalisus ja krüptograafia ja mehhatroonika, sh praktiline drooniõpetus, KESA moodul 140h (majanduse- ja ettevõtluse, karjääriplaneerimise, suhtlemispsühholoogia ja projektitöö alused), äriplaani koostamine.
Käiakse õppekäikudel NATO küberkaitsekoostöö keskuses, e-Estonia Showroomis, Riigi Infosüsteemide Ametis, Santa Monica Network`is, Tartu Ülikooli arvutiteaduste instituudis.
Küberkaitse õppesuunas õppijal on võimalus sooritada test ning omandada rahvusvaheliselt tunnustatud sertifikaat (MTCNA), mis loob head eeldused küberkaitse või infotehnoloogia eriala õppimise jätkamiseks kõrgkoolis ning annab võimaluse valida kaitseväes endale meelepärane väeosa. https://sites.google.com/a/poltsamaa.edu.ee/pueg-avatud-uksed-2015/oppesuunad/kueberkaitse-oppesuund
2.Reaal-infotehnoloogia õppesuund: lisaks põhiainetele on õppekavas infotehnoloogia kursused: masinjoonestamine, arhitektuur ja 3D-modelleerimine, sh SolidEdge programmi õppimine, kontoritöötarkvara (sh pilveteenused), kontoritarkvara ja pilveteenused, arvutigraafika, arvutite riistvara ja lisaseadmed, robootika, programmeerimine ja rakenduste loomine, erialane inglise keel (e-kursus).
Lõputööna koostatud ja Tartu KHK komisjoni ees kaitstud arvutite koostetehnoloogia projekti arvestatakse 12. klassi kohustusliku koolieksamina. Lisaks õpitakse KESA moodulit, 140 h (majanduse- ja ettevõtluse, karjääriplaneerimise, suhtlemispsühholoogia ja projektitöö alused). Lõpetajad saavad IT-süsteemide spetsialisti eelkutseõppe tunnistuse, mis annab head eeldused õpingute jätkamiseks infotehnoloogia erialadel.
https://sites.google.com/a/poltsamaa.edu.ee/pueg-avatud-uksed-2015/oppesuunad/reaal-informaatika-oppes
3. Majandus-ettevõtlussuund: lisaks põhiainetele on õppekavas järgmised õppesuuna kurused: kodumajandus ja ärietikett, inimene ja õigus, raamatupidamisprogrammi õppimine, KESA moodul 140h (majanduse- ja ettevõtluse, karjääriplaneerimise, suhtlemispsühholoogia ja projektitöö alused), äriplaani koostamine, kontoritöötarkvara (sh pilveteenused) ning erialane inglise keel (e-kursusena).
Lõputööna koostatud ja Tartu KHK komisjoni ees kaitstud äriplaani arvestatakse 12. klassi kohustusliku koolieksamina. Lõpetajad saavad ärijuhi eelkutseõppe tunnistuse, mis annab head eeldused õpingute jätkamiseks majanduserialadel. https://sites.google.com/a/poltsamaa.edu.ee/pueg-avatud-uksed-2015/oppesuunad/ettevotluse-aerijuhtimise-oppesuund
4. Reaal-loodusainete õppesuund: lisaks põhiainetele on õppekavas järgmised looduained: rakendusbioloogia, keemia/bioloogia praktilised tööd, praktiline õuesõpe, joonestamine ja 3D-modeleerimine, programeerimine ja rakenduste loomine,kontoritöötarkvara (sh pilveteenused), erialane inglise keel (e-kursus) ning KESA moodulit, 140 h (majanduse- ja ettevõtluse, karjääriplaneerimise, suhtlemispsühholoogia ja projektitöö alused). Osalemine kõrgkooli teaduskooli töös ning vabariiklikel olümpiaadidel arvestatakse valikkursusena.
5. Muusikasuund: lisaks põhiainetele õpilatkse muusikaaineid: põhipill, ansambel, improvisatsiooni teooria, solfedžo jt. Osaletakse lauluvõistlustel ning lõputööna toimub meeskonnatööna kontsert.
Valikkursustena arvestatakse puhkpilliorkestris, laulukooris või -ansamblis, tantsu- ja/või näiteringis osalemine. Lõpetajad saavad head eeldused õpingute jätkamiseks kultuurierialadel.
Muusikasuunas saavad õppida kõikide suundade õpilased.
(4) 10. klassi vastuvõtmist võib taotleda põhihariduse omandanud või sellele vastava välisriigi haridustaseme omandanud isik olenemata tema rahvastikuregistrijärgsest elukohast.
(5) 10. klassi vastuvõtmiseks esitab sisseastuja või piiratud teovõimega sisseastuja puhul vanem taotluse lisas 3 kehtestatud vormis kooli kantseleisse, millele lisab:
ametlikult kinnitatud väljavõtte õpilase tervisekaardist;
õpilaspiletipildi, kui sisseastuja taotleb õpilaspiletit;
muusikasuuna astujad ka muusikakooli lõputunnistuse või tõendi muusikakoolis õppimise kohta.
(6) Sisseastuja isikut tõendavast dokumendist ja põhihariduse omandamist tõendavast dokumendist saab ärakirja ametlikult kinnitada kooli sekretäri juures, kes vormistab originaaldokumendi põhjal ametlikult kinnitatud ärakirja vastavalt „Haldusmenetluse seaduses“ § 24 sätestatud nõuetele ja tingimustel.
(7) Sisseastuja ei pea taotlusele lisama oma isikut tõendavat dokumenti digitaalallkirjaga kinnitatud taotluse esitamise korral.
(8) Õpilane, kes välisriigis viibimise tõttu, sealhulgas vanemaga välislähetuses kaasas viibides, või muul kooli poolt mõjuvaks loetud põhjusel ei saa täita gümnaasiumi vastuvõtu tingimusi kooli vastuvõtu tingimustes ja korras ettenähtud ajal või viisil, võib kokkuleppel kooliga täita vastuvõtutingimused üldisest korrast erineval ajal või viisil. Tingimuste täitmise aja ja viisi lepivad kokku kool ja õpilane või piiratud teovõimega õpilase puhul vanem hiljemalt 30. juuniks.
§ 5. Teadmiste ja oskuste hindamise kord gümnaasiumi 10. klasside moodustamisel
(1)Kõik Põltsamaa Ühisgümnaasiumi 10. klassi kandideerijad sooritavad põhikooli riiklikus õppekavas sätestatud õpitulemustest lähtuva akadeemilise testi. Testi ajaline pikkus on 60 min ning see sisaldab eesti keele ja kirjanduse, matemaatika, inglise keele ja silmaringi küsimusi.
Vastuvõtukomisjonil on õigus kooliesindaja põhjendatud soovituse alusel vabastada õpilane testi sooritamisest.
(2)Muusikasuunda soovijatele toimuvad erialakatsed – solfedžo ja eriala.
(3) Testi tulemuste põhjal koostatakse õpilaste nimekiri nimekiri, mis avaldatakse 10 tööpäeva jooksul kooli veebilehel.
(4) Kui gümnaasiumisse astuda soovijate arv on suurem kui õpilaskohtade arv koolis, siis võetakse õpilased vastu pingerea alusel vastavalt akadeemilise testi tulemusele. Võrdsete tulemuste korral arvestatakse õpilaste põhikooli eesti keele lõpueksami tulemust punktides, vajadusel lisaks põhikooli matemaatika lõpueksami tulemust punktides.
(5) Tutvumaks õpilase õppimissoovi ja karjäärivisiooniga võidakse vajadusel läbi viia motivatsioonivestlus.
(6) Õpilast, kes pole 27. juuniks esitanud kooli kantseleisse vajalikke dokumente, ei kanta PÜGi õpilaste nimekirja ning direktoril/vastuvõtukomisjonil on õigus nimetada vabanenud kohale uus õpilane.
(7) Vaieldavad juhtumid lahendab kooli direktsioon, otsused protokollitakse.
(8) Täpsem info tulemuste kohta on kättesaadav kooli kantseleis alates 10. augustist. Vastuvõetud õpilaste nimekirja kinnitab direktor käskkirjaga 1.septembrks
§ 6. Taotlus isiku vastuvõtmiseks gümnaasiumi 11. ja 12. klassi
(2) Gümnaasiumisse vastuvõtmiseks esitab sisseastuja või piiratud teovõimega sisseastuja puhul vanem taotluse lisas 4 kehtestatud vormis kooli kantseleisse, millele lisab:
sisseastuja isikut tõendava dokumendi (selle puudumisel sünnitunnistuse või -tõendi) ametlikult kinnitatud ärakirja;
(5) Taotluse vorm on kättesaadav kooli veebilehel: www.poltsamaa.edu.ee
§ 8. Õpilase lahkumise/ koolist väljaarvamise kord (PGS § 28)
§ 9. Õpilase üleminek ühest koolist teise
§ 10. Välisriigi õppeasutusest tulnud õpilase õpingute jätkamine
§ 11. Õpilaste üle arvestuse pidamine kooli vastuvõtmisel ja koolist väljaarvamisel
(3) Kooli pidaja või kooli pidaja volitusel kehtestab direktor kooli vastuvõtu tingimused ja korra, sealhulgas teadmiste ja oskuste hindamise korra gümnaasiumi vastuvõtmisel. Kooli vastuvõtu tingimuste ja korra eelnõu valmistab ette kooli direktor ning see esitatakse enne kehtestamist hoolekogule arvamuse andmiseks.
(1) Kord jõustub 22.02.2017.